สวัสดี​ค่ะ​ ขอสอบถามแทนแฟนนะคะ พอดีแฟนเป็นธาลัส​ซีเมียค่ะจะต้องไปให้เลือดทุกๆเดือน เมื่อวันจันทร์​ที่ผ่านมาไปหาตามปกติบอกว่าเปอร์เซนต์​เลือดดีขึ้นแต่เม็ดเลือด​ขาว​สูงเลยให้กลับบ้านก่อนแล้วจะนัดในอาทิตย์​หน้า​แฟนจะเป็นโรคอะไรมั้ยคะ
สวัสดีค่ะ ธาลัสซีเมียเป็นโรคโลหิตจางชนิดหนึ่งที่ความรุนแรงนั้นมีหลายระดับ หากถึงขั้นต้องให้เลือดทุกเดือนนั้น อาจจะเป็นชนิดที่รุนแรงค่อนข้างมาก ควรไปพบแพทย์เป็นประจำตามนัดเรื่องการมีเม็ดเลือดขาวสูงผิดปกตินั้น อาจจะมีสาเหตุมาจากการติดเชื้อ การอักเสบในร่างกายจากการเจ็บป่วยใดๆ เกิดหลังการออกกำลังกายหนักๆ หรือเป็นโรคมะเร็งเม็ดเลือด เป็นต้น แต่ไม่ต้องกังวลมากนะคะ ส่วนใหญ๋ไม่ได้มีสาเหตุที่อันตรายอะไร มักเป็นแค่ชั่วคราว ยกเว้นกรณีที่สูงมากผิดปกตินานๆ แพทย์อาจจะหาสาเหตุต่อไปด้วยการเจาะไขกระดูกแนะนำกลับไปติดตามอาการกับแพทย์ตามนัด ยังไม่ต้องกังวลมากเกินไป สังเกตอาการ ถ้าไข้สูง อ่อนเพลีย กินได้น้อย ซึมลง ให้รีบกลับไปพบแพทย์